**Zločin nad Hrvatima u selu Trusina** je naziv za događaje od 16. 4. 1993. tokom hrvatsko-bošnjačkog rata, i neposredno nakon toga u širem području sela Trusina kada su snage Armije BiH strijeljale hrvatske civile i razoružane vojnike HVO-a.

Selo Trusina se nalazi u općini Konjic u BiH. Između 8 i 9 sati ujutro 16. travnja počele su borbe između Armije BiH i HVO. Nakon prvih nekoliko sati postrojba Armije BiH pod zapovjedništvom Zulfikara Ališpage probila je hrvatsku obranu i tom prilikom zarobila hrvatske bojovnike. Osam pripadnika HVO-a je postrojeno i strijeljano, a 16 civila je ubijeno na raznim lokacijama. Preostali civili, uglavnom žene i djeca su bili zatočeni u nekoliko privatnih kuća, a poslije su pušteni da odu iz sela. [*nedostaje referenca*]

U ovim događajima je ubijeno ukupno 22 Hrvata. Zločin u Trusini dogodio se istog dana kada i pokolj u Ahmićima.

2004. godine je izgrađen skromni spomenik.

Prema kazivanjima svjedoka na suđenju za ratne zločine Mensuru Memiću, Dževadu Salčinu, Nedžadu Hodžiću, Nihadu Bojadžiću i Zulfikaru Ališpagi - koji su 1993. godine bili pripadnici jedinice "Zulfikar" optuženih za ratne zločine tijekom 2011. i 2012. godine, snage Armije BiH su bile nadmoćne nad snagama HVO koja je čuvala selo, te su se 4 pripadnika HVO predala nakon što su shvatili da su pripadnici Armije BiH ušli u selo i zarobili sve civile. Sva četvorica zarobljenih pripadnika HVO je strijeljano, a pobijeno je još 18 civila.

U travnju 2012. godine je - nakon što je priznala krivnju - za ratni zločin protiv ratnih zarobljenika i civila osuđena Rasema Handanović, pripadnica jedinice "Zulfikar" i sudionica zločina u Trusini. Uzevši u obzir da je u trenutku zločina imala svega 21 godinu i da je djelovala prema naredbama i da iskazuje žaljenje, sud ju je osudio je na pet godina zatvora ; a jedan od razloga za nisku kaznu je i njeno pristajanje da svjedoči protiv ostalih osumnjičenih za zločin u Trusini. 

U travnju 2016. godine Udruženje za društvena istraživanja i komunikacije je prva i jedina organizacija civilnog društva koja je do danas u Sarajevu i BiH obilježila godišnjicu zločina u Trusini. Koordinator Udruženje za društvena istraživanja i komunikacije Edvin Kanka Ćudić je tom prilikom izjavio: 

 Wikiquote
*„Zločin u Trusini nije problematiziran u javnosti, iako je to jedan od najgorih zločina koji se dogodio u Hercegovini. Istoga dana zločin se dogodio i u Ahmićima i više je preferiran zbog većeg broja žrtava. Ovo pokazuje da mi nemamo jednaka mjerila prema svim zločincima, odnosno žrtvama."* Zbog obilježavanja godišnjice zločina u Trusini, hercegovački portal poskok.info proglasio je aktiviste UDIK-a, najhrabrijim ljudima tog dana u Bosni i Hercegovini.

Izvori
------

1. ↑  „Bosnia-Herzegovina: Human Rights Developments". Human Rights Watch. 1994.  Wikiquote
*„Muslim forces summarily executed civilians and disarmed combatants in the villages of Trusina"*
2. ↑  „Opis počinjenog zločina". Arhivirano iz originala na datum 2005-12-10. Pristupljeno 2005-12-10.
3. ↑  [ "Suđenje za zločine Armije BiH u Trusini: Postrojili su žene i djecu, a onda i vojnike HVO-a" "HercegovinaInfo 20.12.2011.
4. ↑  [ "Jeziva ispovijest svjedokinje o zločinima Armije BiH nad Hrvatima u Trusini" "HercegovinaInfo 5.12.2012.
5. ↑  [ "Rasema Handanović osuđena na 5 godina zatvora zbog ubojstva 18 hrvatskih civila i vojnika" Dnevnik.hr 30.4.2012.
6. ↑  Rasema Handanovic guilty of war crimes Daily Mail. 1. 5. 2012.
7. ↑  UDIK obilježio 23.godišnjicu stradanja civila u selu Trusina kod Konjica

Vanjske poveznice
-----------------

* „Memić i ostali: Informacija o zločinu". 5. 12. 2011. Arhivirano iz originala na datum 2012-04-24. Pristupljeno 2016-04-20.
* „Memic i ostali". 18. 11. 2011. Arhivirano iz originala na datum 2012-04-24. Pristupljeno 2016-04-20.